Source: http://somi.sk/clanky/novela-zakona-o-ochrane-osobnych-udajov/
Timestamp: 2017-05-29 15:21:27+00:00
Document Index: 6775647

Matched Legal Cases: ['§ 24', '§23', '§24', '§ 34', '§23', '§ 23', '§34', '§34']

Novela zákona o ochrane osobných údajov | SOMI systems
22. Marec 2013	V utorok 19.3.2013 bola prijatá novela zákona o ochrane osobných údajov, ktorá bude platiť od 1.júna 2013. Aké zmeny teda prináša novela pre organizácie, ktoré vo svojich informačných systémoch spracovávajú osobné údaje. Okrem spresnení, ktoré sa týkajú spracovávania a poskytovania osobných údajov, sú to hlavne veci týkajúce sa organizácie zabezpečenia osobných údajov. Prvá vec, ktorá sa dosť významne zmenila, je funkcia zodpovednej osoby, t.j. zamestnanca zodpovedného za ochranu osobných údajov.
Zodpovednou osobou môže byť len fyzická osoba, ktorá má spôsobilosť na právne úkony v plnom rozsahu, je bezúhonná a má platné potvrdenie úradu o absolvovaní skúšky podľa § 24. (§23 odsek 5)
Skúšku fyzickej osoby na účely výkonu funkcie zodpovednej osoby podľa tohto zákona zabezpečuje úrad. (§24 odsek 2)
Ďalšie zmeny sa týkajú registrácie a evidencie informačných systémov, ktoré priamo súvisia so zodpovednou osobou.
Ak prevádzkovateľ spracúva osobné údaje prostredníctvom menej ako 20 oprávnených osôb, je povinný prihlásiť na registráciu tie informačné systémy, ktoré podľa tohto zákona podliehajú registrácii podľa § 34. Povinnosť ustanovená prevádzkovateľovi podľa prvej vety sa nevzťahuje na sprostredkovateľa. (§23 odsek 3)
Povinnosť registrácie podľa odseku 1 sa nevzťahuje na informačné systémy, ktoré podliehajú dohľadu zodpovednej osoby, ktorú písomne poveril prevádzkovateľ podľa § 23 a ktorá vykonáva dohľad nad ochranou osobných údajov podľa tohto zákona. (§34 odsek 2)
(§34 odsek 2)
Čo vlastne z toho pre organizáciu vyplýva. Ak máte viac ako 20 oprávnených osôb, t.j. zamestnancov alebo iných osôb, ktorí prichádzajú do styku s osobnými údajmi v rámci svojho pracovnoprávneho vzťahu alebo trebárs výkonu verejnej funkcie, ste povinný poveriť zodpovednú osobu. Toto poverenie môžete vykonať až po jej úspešnom absolvovaní skúšky na Úrade pre ochranu osobných údajov. V tomto prípade nemusíte informačné systémy registrovať, ale stačí len evidencia u vás. V prípade, že máte menej ako 20 oprávnených osôb, ste povinný prihlásiť informačné systémy na registráciu.
Ako som už spomenul, novela zákona prináša aj množstvo iných zmien týkajúcich sa získavania, spracovania a poskytovania osobných údajov. Spresnilo sa čo má obsahovať bezpečnostný projekt, bezpečnostná smernica, ako má vyzerať poučenie oprávnených osôb, alebo aké údaje môžete zverejniť o svojich zamestnancoch bez toho, aby ste potrebovali ich súhlas. O všetkých týchto zmenách vás budeme informovať na našich pravidelných workshopoch.